

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA GUNDINCI**

**Općinsko vijeće**

KLASA: 021-01/18-01/6

URBROJ: 2178/05-02/18-2

Gundinci, 18. rujna 2018.g.

**Z A P I S N I K**

**o radu 12. sjednice Općinskog vijeća općine Gundinci**

**održane 28. rujna 2018. godine**

Sjednica Općinskog vijeća Općine Gundinci održana je u vijećnici općine Gundinci, S.Radića 4, dana 28. rujna 2018. godine s početkom u 20,00 sati. Započeto s radom u 20,15 sati.

**NAZOČNI VIJEĆNICI:**

Marija Kadić, Dražen Kokanović, Marijan Pušeljić, Mato Mrković, Marko Vesinger, Ivan Užarević, Ivan Kadić, Ivan Karavidović, Ilija Pušeljić.

**ODSUTNI VIJEĆNICI:**

Melita Karavidović, Đuro Karavidović - opravdali izostanak

**OSTALI NAZOČNI NA SJEDNICI:**

Ilija Markotić, općinski načelnik općine Gundinci.

Predsjednica Općinskog vijeća općine Gundinci Marija Kadić, pozdravljam nazočne, otvaram 12. sjednicu Općinskog vijeća općine Gundinci, utvrđujem da je sjednici nazočno 9 vijećnika od ukupno 11, imamo kvorum i možemo početi s radom i donositi pravovaljane odluke.

Za sjednicu Općinskog vijeća predlažem slijedeći

**D N E V N I R E D**

1. Aktualni sat
2. Usvajanje zapisnika o radu 11. sjednice Općinskog vijeća Općine Gundinci
3. Donošenje Odluke o usvajanju Polugodišnjeg izvješća o izvršenju Proračuna Općine Gundinci za razdoblje od 01.01. 2018. do 30. lipnja 2018.g.
4. Donošenje Odluke o usvajanju 1. Izmjena i dopuna Proračuna Općine Gundinci za 2018. godinu s pripadajućim Programima (Program izgradnje objekata i uređaja komunalne infrastrukture, Program održavanja objekata i uređaja komunalne infrastrukture, Program javnih potreba u predškolskom odgoju i obrazovanju, kulturi i sportu za 2018.)
5. Razno

Dnevni red je jednoglasno usvojen sa 9 glasova „ZA“.

**TOČKA 1. Aktualni sat**

Ilija Markotić, općinski načelnik općine Gundinci – pozdravljam nazočne u kratkim crtama izvijestiti ću prisutne o aktivnostima u općini u proteklom periodu:

* Od Ministarstva poljoprivrede dobili smo dopis da se Program raspolaganja mora doraditi, uz dopis dobili smo uputu što točno treba ispravit.
* Društveni dom i sanacija odlagališta Stružice – javna nabava za izvođenje radova objaviti će se u elektroničkom oglasniku javne nabave
* Javni radovi – zaposleno je 5 osoba na poslovima revitalizacije javnih površina od 24.09.2018. godine na šest mjeseci,
* Energetski učinkovita javna rasvjeta – ići će radovi u ulici Đure Varzića i dio Zagrebačke,
* Poslovni prostor u vlasništvu Općine koji se nalazi u produžetku zgrade gdje je smješten prostor KUD-a, S.Radića 2 je uređen i tu imamo za jedan prostor zainteresirane Udrugu branitelja – Pčelari , a za drugi prostor ima interesa da se otvori mesnica,
* Program „Zaželi bolje! – u četvrtak 04. listopada 2018.g. održati će se uvodna konferencija za ovaj Program, to je u sklopu projekta i mora se održati te popratiti i medijski jer je kod tog projekta jako važna vidljivost.
* Prostorni plan – u tijeku su izrade 3. Izmjena i dopuna PPUO Gundinci, izrađivač nas je obavijestio da će se održati zajednički sastanak Općine, izrađivača i Ministarstva kulture vezano za stare stambene i gospodarske objekte građene u tradicionalnom stilu.
* Razgovarao sam s načelnicima susjednih općina vezano za rad trgovina nedjeljom, kod nas radi samo Boso, vidjeti ćemo kako će oni to riješiti pa ćemo o ovoj temi na idućoj sjednici,
* Gospodin Anić iz T-COM bio je jučer u općini vezano za postavljanje telefonske govornice, po zakonu svako mjesto sa više od 1500 stanovnika mora imati najmanje jednu javnu govornicu, lokacija govornice će biti na javnoj površini u centru preko puta škole.
* Gospodin Ivan Petričević – uputio nam je zamolbu za najam ili otkup stana u ulici Stjepana Radića 1, stan se nalazi u produžetku stana koji on ima u svom vlasništvu. Zbog skučenog prostora zainteresiran je za najam istog.

**TOČKA 2. Usvajanje zapisnika o radu 11. sjednice Općinskog vijeća Općine Gundinci**

Zapisnik o radu 11. sjednice Općinskog vijeća Općine Gundinci jednoglasno je usvojen sa 9 glasova „ZA“.

**TOČKA 3. Donošenje Odluke o usvajanju Polugodišnjeg izvješća o izvršenju Proračuna Općine Gundinci za razdoblje od 01.01. 2018. do 30. lipnja 2018.g.**

Marija Kadić – predsjednica Općinskog vijeća –materijale za ovu točku dnevnog reda primili ste u prilogu poziva. Ovo je izvješće o ostvarenim prihodima i rashodima za prvih šest mjeseci ove godine. Ono što je važno istaknuti je da smo ostvarili višak prihoda u odnosu na rashode u iznosu od 894.600,93 kn.

Otvaram raspravu

Budući da prijavljenih za raspravu nema, predsjednica daje na usvajanje Polugodišnji izvještaj o izvršenju Proračuna Općine Gundinci za razdoblje od 01.01.2018. do 30. 06.2018. godine.

**Nakon provedenog glasovanja predsjednica Općinskog vijeća Općine Gundinci utvrđuje da je Općinsko vijeće jednoglasno sa 9 glasova „ZA“ donijelo odluku o usvajanju Polugodišnjeg izvješća o izvršenju Proračuna Općine Gundinci za razdoblje od 01.01.do 30.06.2018. godine.**

**TOČKA 4. Donošenje Odluke o usvajanju 1. Izmjena i dopuna Proračuna Općine Gundinci za 2018. godinu s pripadajućim Programima (Program izgradnje objekata i uređaja komunalne infrastrukture, Program održavanja objekata i uređaja komunalne infrastrukture, Program javnih potreba u predškolskom odgoju i obrazovanju, kulturi i sportu za 2018.)**

Marija Kadić – predsjednica OV – materijale za ovu točku ste primili, predaje riječ načelniku.

Ilija Markotić, općinski načelnik – ovim 1. Izmjenama proračuna proračunske stavke za koje sada već znamo da nećemo realizirati u ovoj godini smanjili, tamo gdje je došlo do probijanja stavki tu smo povećali. Ovim rebalansom proračun je smanjen odnosno smanjeni su planirani rashodi i izdaci.

Marija Kadić – otvaram raspravu.

Budući da prijavljenih za raspravu nema, predsjednica daje na usvajanje 1. Izmjene i dopune Proračuna Općine Gundinci za 2018. godinu s pripadajućim Programima (Program izgradnje objekata i uređaja komunalne infrastrukture, Program održavanja objekata i uređaja komunalne infrastrukture, Program javnih potreba u predškolskom odgoju i obrazovanju, kulturi i sportu za 2018.)

**Nakon provedenog glasovanja predsjednica Općinskog vijeća Općine Gundinci utvrđuje da je Općinsko vijeće jednoglasno sa 9 glasova „ZA“ donijelo odluku o usvajanju 1. Izmjena i dopuna Proračuna Općine Gundinci za 2018. godinu s pripadajućim Programima (Program izgradnje objekata i uređaja komunalne infrastrukture, Program održavanja objekata i uređaja komunalne infrastrukture, Program javnih potreba u predškolskom odgoju i obrazovanju, kulturi i sportu za 2018.)**

TOČKA 5. Razno

Ilija Markotić – upoznaje vijećnike da je u narednom periodu Općina u obvezi provesti obveznu jesensku deratizaciju.

Predsjednica Općinskog vijeća zaključuje sjednicu u 21,05 sati.

**OPĆINSKO VIJEĆE**

**OPĆINE GUNDINCI**

**ZAPISNIČAR PREDSJEDNICA**

**Ružica Kriko Marija Kadić**